พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลลำภูญไชย อำเภอสัมพันธวงศ์ จังหวัดพระนคร ให้แก่บริษัทบ้วนฮั่วเสง จำกัด พุทธศักราช 2478
ประกาศวันที่ 1935-03-15

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลลำภูญไชย อำเภอสัมพันธวงศ์ จังหวัดพระนคร ให้แก่บริษัทบ้วนฮั่วเสง จำกัด พุทธศักราช ๒๔๗๘
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) น.อ. อาทิตย์ทิพอาภา ร.น. เจ้าพระยายมราช พล.อ. เจ้าพระยาพิชเยนทรโยธิน ตราไว้ ณ วันที่ ๖ มีนาคม พุทธศักราช ๒๔๗๘ เป็นปีที่ ๒ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรโอนที่ดินว่างเปล่าประโยชน์ซึ่งเป็นสาธารณสมบัติของแผ่นดิน ระหว่างถนนเจริญกรุงกับถนนเยาวราชตอนลานสามแยก ตำบลลำภูญไชย ให้แก่บริษัทบ้วนฮั่วเสง จำกัด ซึ่งจะต้องโอนที่ดินในตำบลเดียวกัน ให้เป็นสาธารณสมบัติของแผ่นดิน เพื่อยังความสะดวกแก่กระทรวงมหาดไทย
content: ในอันที่จะปฏิบัติการให้ต้องด้วยลักษณะการผังเมือง จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลลำภูญไชย อำเภอสัมพันธวงศ์ จังหวัดพระนคร ให้แก่บริษัทบ้วนฮั่วเสง จำกัด พุทธศักราช ๒๔๗๘”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ตำบลลำภูญไชย อำเภอสัมพันธวงศ์ จังหวัดพระนคร มีเนื้อที่ประมาณ ๖๔.๘๖๙ ตารางเมตร ปรากฏแนวเขตตามแผนที่ท้ายพระราชบัญญัตินี้ ให้แก่บริษัทบ้วนฮั่วเสง จำกัด
sectionNo: 4
content: มาตรา ๔ ให้กระทรวงมหาดไทยจัดการโอนที่ดินที่ระบุไว้ในมาตรา ๓ ให้แก่บริษัทบ้วนฮั่วเสง จำกัด
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี
sectionName: แผนที่แสดงการแลกเปลี่ยนที่ดิน
content: